|  |  |  |
| --- | --- | --- |
| **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |  | **Βέροια 14 Μαρτίου 2023**Αριθμ. Πρωτ. : **Φ.23 143/14-03-2023** |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ****ΠΕΡ. Δ/ΝΣΗ Π. & Δ. ΕΚΠ/ΣΗΣ ΚΕΝΤΡ. ΜΑΚΕΔΟΝΙΑΣ****Δ/ΝΣΗ Δ.Ε. ΗΜΑΘΙΑΣ**-------------------------------------------------------**4ο ΓΕΝΙΚΟ ΛΥΚΕΙΟ**

|  |  |
| --- | --- |
| Ταχ. Δ/νση: | Εργατικές Κατοικίες59100 |
| Τηλ.:Πληροφορίες:  | 2331028801Ανδρέας Νικοδημόπουλος |

 |  | Προς : **Δ.Δ.Ε ΗΜΑΘΙΑΣ**Κοινοποίηση : **ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ** |

**Θέμα : «Πρόσκληση κατάθεσης προσφοράς για τετραήμερη εκπαιδευτική εκδρομή στην Κέρκυρα»**

Το 4ο ΓΕ.Λ. Βέροιας ζητά κατάθεση προσφορών για πραγματοποίηση **τετραήμερης** εκδρομής στην Κέρκυρα σύμφωνα με την **20883/ΓΔ4/13-02-2020, ΦΕΚ 456/τ.Β/13-02-2022, Υ.Α. άρθρα 14 & 15.** Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Η εκδρομή θα πραγματοποιηθεί από τη Πέμπτη 27/04/2023 έως το Κυριακή 30/04/2023.

Αριθμός μαθητών: 63. Αριθμός Συνοδών Καθηγητών: 4

Γενικό ενδεικτικό πρόγραμμα εκδρομής:

1η ημέρα: Πέμπτη 27Απριλίου, 08:00 π.μ αναχώρηση από το σχολείο.

12.00 Άφιξη στην Ηγουμενίτσα και επιβίβαση στο φέρυ - μπόουτ .

14:00 Αφιξη στο λιμάνι της Κέρκυρας. Στη συνέχεια μετάβαση τακτοποίηση στο ξενοδοχείο - δείπνο. Νυχτερινή έξοδος.

2η ημέρα Παρασκευή 28 Απριλίου, 10:00 π.μ αναχώρηση από το ξενοδοχείο. Επίσκεψη και ξενάγηση στο Μον Ρεπό Στη συνέχεια επίσκεψη στην εκκλησία του Αγίου Σπυρίδωνα, στο Μουσείο Ασιατικής Τέχνης στα Παλαιά Ανάκτορα, στην πλατεία Σπιανάδα, στο Παλαιό και Νέο Φρούριο και τη βιβλιοθήκη εντός του Παλαιού Φρουρίου. Μετάβαση στη Δημοτική Πινακοθήκη, στο μνημείο Ένωσης των Επτανησίων. Μετέπειτα επίσκεψη στο Μουσείο Νομισμάτων. Ελεύθερος χρόνος. Επιστροφή στο ξενοδοχείο, δείπνο. Νυχτερινή έξοδος. Διανυκτέρευση.

3η ημέρα Σάββατο 29 Απριλίου, 10:00 π.μ αναχώρηση από το ξενοδοχείο. Επίσκεψη στην Παλαιοκαστρίτσα και σε παραδοσιακό αποστακτήριο κουμ – κουάτ, βιοτεχνία παραγωγής τοπικών εδεσμάτων. Μετάβαση στην αριστοκρατική συνοικία της πόλης, το Κανόνι, το νησάκι με την εκκλησία της Παναγίας των Βλαχερνών. Επιστροφή στο ξενοδοχείο. Δείπνο . Νυχτερινή έξοδος. Διανυκτέρευση.

4η ημέρα: Κυριακή 30 Απριλίου 8:00 αφύπνιση, 9:00 πρωινό, 11:00 μετάβαση στο λιμάνι και αναχώρηση για Ηγουμενίτσα. Άφιξη στην Ηγουμενίτσα και αναχώρηση για Γιάννενα.

13:30 Άφιξη στα Γιάννενα, επίσκεψη στο Κάστρο.

18:00 Αναχώρηση από τα Γιάννενα

20.30 Άφιξη στη Βέροια - πέρας εκδρομής

*\*\*\* Σημείωση – επισήμανση* Το οριστικό πρόγραμμα της εκδρομής (μετακινήσεις – επισκέψεις κλπ) θα καταρτιστεί και συνδιαμορφωθεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς .

Παρακαλούμε να υποβάλλετε στον Αναπληρωτή Διευθυντή του 4ου ΓΕΛ Βέροιας σφραγισμένες προσφορές (τελική συνολική τιμή και κόστος ανά μαθητή, στην οποία να συμπεριλαμβάνονται 2 δωρεάν συμμετοχές, άρα το συνολικό κόστος να επιμερίζεται σε 61 μαθητές σε κλειστό φάκελο με συνημμένα τα απαραίτητα δικαιολογητικά σε πρωτότυπη μορφή, μέχρι την **Τετάρτη 22/03/2023 ώρα 12:00**, προσωπικά ή με εκπρόσωπο ή με συστημένη ταχυδρομική επιστολή. Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων ή των μέσων συγκοινωνίας.

Οι προσφορές πρέπει να πληρούν τους παρακάτω όρους:

1. *Μετακίνηση – περιηγήσεις:* Δύο (2) λεωφορεία τουλάχιστον 40 θέσεων, με κλιματισμό σε άριστη κατάσταση.
2. *Ξενοδοχείο:* Οι διανυκτερεύσεις θα γίνουν σε ξενοδοχείο τουλάχιστον 4 αστέρων, σε άριστη κατάσταση **με πρωινό ή ημιδιατροφή με δείπνο για δυο από τις τέσσερις ημέρες (δύο προσφορές)**. Στην προσφορά να αναφέρεται το όνομα, η διεύθυνση και η ιστοσελίδα του ξενοδοχείου. Οι διανυκτερεύσεις για τους μαθητές θα είναι σε τρίκλινα δωμάτια και για τους καθηγητές σε μονόκλινα δωμάτια. Τα δωμάτια κατά προτίμηση να είναι συγκεντρωμένα σε ένα όροφο. Όσον αφορά την τοποθεσία του ξενοδοχείου να βρίσκεται στην πόλη της Κέρκυρας ή πλησίον αυτής. Αποκλείονται ράντσα και bungalows. Θα είναι στη διάθεση των μαθητών όλοι οι κοινόχρηστοι χώροι.
3. Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας, κινητοποιήσεων ή καιρικών συνθηκών που θα έχουν ως αποτέλεσμα καθυστερήσεις δρομολογίων. **Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.**
4. Κάθε προσφορά θα πρέπει να περιλαμβάνει και υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας σε ισχύ και ότι έχει Ασφάλιση Επαγγελματικής Αστικής Ευθύνης, πρόσθετη προαιρετική ασφάλιση για περίπτωση ατυχήματος η ασθένειας μαθητή ή συνοδού εκπαιδευτικού.
5. Το 10% του συνολικού κόστους αποτελεί ποινική ρήτρα και αποδίδεται την τελευταία ημέρα της εκδρομής και εφόσον έχουν τηρηθούν όλοι οι όροι του συμβολαίου.
6. Το κριτήριο της τελικής επιλογής εκ των κατατεθειμένων προσφορών δεν θα είναι αποκλειστικά η χαμηλότερη τιμή, αλλά και η ποιότητα των προσφερόμενων υπηρεσιών. Προσφορές που δεν πληρούν όλους τους όρους δεν θα γίνουν δεκτές.
7. Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση αυτή θα πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται εάν σε αυτήν υπάρχουν διορθώσεις που την καθιστούν ασαφή, κατά την κρίση της Επιτροπής Αξιολόγησης των προσφορών.
8. Την αρμοδιότητα και ευθύνη επιλογής του ταξιδιωτικού γραφείο που θα πραγματοποιήσει την εκδρομή – μετακίνηση έχει η Επιτροπή αξιολόγησης, η οποία αποτελείται από τον Διευθυντή, ως Πρόεδρο, δυο από τους συνοδούς καθηγητές ως μέλη, δυο εκπροσώπους του Συλλόγου Γονέων και Κηδεμόνων και από δυο εκπροσώπους των μαθητικών συμβουλίων (15/μελούς ή πενταμελών).
9. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από τον Διευθυντή του Σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλλει ένσταση κατά της επιλογής εντός τριών (3) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου. **Το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία (στην οποία αναφέρεται το όνομα της ασφαλιστικής εταιρίας και ο αριθμός του συμβολαίου της υποχρεωτικής ασφάλισης αστικής επαγγελματικής ευθύνης για κάθε κίνδυνο) η οποία υπογράφεται από τα συμβαλλόμενα μέρη.**

 **O ΑΝΑΠΛΗΡΩΤΗΣ ΔΙΕΥΘΥΝΤΉΣ**

 **ΝΙΚΟΔΗΜΟΠΟΥΛΟΣ ΑΝΔΡΕΑΣ**